Virallinen lehti nro C 132 , 28/04/1997 s. 0074



A4-0097/97 Ehdotus Euroopan parlamentin ja neuvoston direktiiviksi selvityksen lopullisuudesta ja vakuuksista (KOM(96)0193 - C4-0306/96 - 96/0126(COD)) Ehdotus hyväksyttiin seuraavin tarkistuksin: (Tarkistus 1) Otsikko >Alkuperäinen teksti> Ehdotus Euroopan parlamentin ja neuvoston direktiiviksi selvityksen lopullisuudesta ja vakuuksista >EP:n äänestyksessä hyväksytty teksti> Ehdotus Euroopan parlamentin ja neuvoston direktiiviksi maksujärjestelmien ja vakuuksien selvitysjärjestelmien käsittelystä luotto- ja vakuuslaitosten maksukyvyttömyysmenettelyiden yhteydessä (Tarkistus 2) Johdanto-osan -1 kappale (uusi) >EP:n äänestyksessä hyväksytty teksti> luotto- ja vakuuslaitosten maksukyvyttömyyttä koskevaa lainsäädäntöä ei ole vielä toistaiseksi yhdenmukaistettu; vuonna 1985 tehdyn luottolaitosten saneeraamista ja purkamista (1) koskevan ehdotuksen, sellaisena kuin se on muutettuna 8. helmikuuta 1988, koskevan ehdotuksen käsittely on yhä kesken neuvostossa; vakuutuslaitokset, luottolaitokset ja sijoitusyritykset jätetään selkeästi neuvostossa kokoontuneiden jäsenvaltioiden 23. marraskuuta 1995 tekemän maksukyvyttömyysmenettelyä koskevan yleissopimuksen ulkopuolelle, (1) EYVL C 356, 31.12.1985, s. 55 (Tarkistus 3) Johdanto-osan 7 a kappale (uusi) >EP:n äänestyksessä hyväksytty teksti> Baselissa sijaitsevan kansainvälisen selvityspankin marraskuussa 1990 antamassa kertomuksessa, jonka otsikko oli «Report of the Committee on Interbank-Netting schemes of the Central Banks of the Group of ten countries», tehdään muun muassa seuraavat suositukset: «Nettoutusjärjestelmillä olisi oltava kaikkien asiaa koskevien lainkäyttövaltojen hyväksymä aiheellinen oikeudellinen perusta, ja nettoutusjärjestelmään osallistuvien olisi ymmärrettävä täysin kunkin järjestelmän vaikutus kuhunkin nettoutusjärjestelmästä aiheutuvaan taloudelliseen riskiin», (Tarkistus 4) 1 artiklan 1 kohta >Alkuperäinen teksti> 1. kaikkiin missä tahansa valuutassa ja ecuissa toimiviin yhteisön maksujärjestelmiin ja vakuuksiin, jotka on annettu tällaiseen järjestelmään osallistumisen yhteydessä; >EP:n äänestyksessä hyväksytty teksti> 1. kaikkiin missä tahansa valuutassa, ecuissa, eurossa tai eri valuutoissa, joita järjestelmässä vaihdetaan toisiinsa, toimiviin yhteisön maksujärjestelmiin tai vakuuksien selvitysjärjestelmiin ja vakuuksiin, jotka on annettu tällaiseen järjestelmään osallistumisen yhteydessä; (Tarkistus 5) 1 artiklan 2 kohta >Alkuperäinen teksti> 2. kaikkiin yhteisön laitoksiin, jotka osallistuvat suoraan kolmannen maan maksujärjestelmään, niiden tällaiseen järjestelmään osallistumisen yhteydessä antamien vakuuksien osalta; >EP:n äänestyksessä hyväksytty teksti> 2. kaikkiin yhteisön laitoksiin, jotka osallistuvat suoraan kolmannen maan maksujärjestelmään tai vakuuksien selvitysjärjestelmään, niiden tällaiseen järjestelmään osallistumisen yhteydessä antamien vakuuksien osalta; (Tarkistus 6) 1 a artikla (uusi) >EP:n äänestyksessä hyväksytty teksti> 1 a artikla Jäsenvaltioiden tehtävät 1. Jäsenvaltiot muuttavat maksukyvyttömyyslainsäädäntöään tämän direktiivin mukaisesti varmistaakseen, että maksujärjestelmien ja vakuuksien selvitysjärjestelmien toiminta ei häiriinny luotto- tai vakuuslaitoksia koskevien maksukyvyttömyysmenettelyjen vuoksi. >EP:n äänestyksessä hyväksytty teksti> 2. Maksujärjestelmiä ja vakuuksien selvitysjärjestelmiä koskevat sopimukset on otettava tällaisessa maksukyvyttömyysmenettelyssä tämän direktiivin mukaisesti oikeudellisesti huomioon, jos ne eivät ole tämän direktiivin pakottavien säännösten vastaisia, jos ne on laadittu kirjallisesti ja jos ne on talletettu järjestelmään osallistuvia laitoksia valvovaan viranomaiseen. Nämä vaatimukset koskevat vastaavasti myös tällaisiin sopimuksiin tehtäviä muutoksia. >EP:n äänestyksessä hyväksytty teksti> 3. Valvova viranomainen julkaisee virallisten ilmoitusten julkaisemismenettelyn mukaisesti ilmoituksen siitä, että sopimus on talletettu ja että jokainen voi perehtyä siihen, sekä tiedon sopimuspuolina olevista laitoksista. (Tarkistus 7) 2 a artikla >Alkuperäinen teksti> a) «laitoksella» sellaista neuvoston direktiivin 77/780/ETY 1 artiklassa määriteltyä yritystä tai sen 2 artiklan 2 kohdan luettelossa mainittua laitosta, joka osallistuu suoraan maksujärjestelmään, ja muuta yritystä, joka osallistuu suoraan maksujärjestelmään; >EP:n äänestyksessä hyväksytty teksti> a) «laitoksella» sellaista neuvoston direktiivin 77/780/ETY 1 artiklassa määriteltyä yritystä tai sen 2 artiklan 2 kohdan luettelossa mainittua laitosta, joka osallistuu suoraan maksujärjestelmään tai vakuuksien selvitysjärjestelmään, ja muuta yritystä, joka osallistuu suoraan maksujärjestelmään; (Tarkistus 8) 2 b artikla >Alkuperäinen teksti> b) «suoralla osallistumisella» osallistumista selvityksestä vastuussa olevaan maksujärjestelmään; >EP:n äänestyksessä hyväksytty teksti> b) «suoralla osallistumisella» osallistumista selvityksestä vastuussa olevaan maksujärjestelmään tai vakuuksien selvitysjärjestelmään; (Tarkistus 9) 2 artiklan e alakohta >Alkuperäinen teksti> e) «maksumääräyksellä» kehotusta asettaa lopullisen saajan käyttöön rahamäärä tekemällä kirjaus luottolaitoksen tai keskuspankin tileihin; >EP:n äänestyksessä hyväksytty teksti> e) «maksumääräyksellä» kehotusta asettaa lopullisen saajan käyttöön rahamäärä tekemällä kirjaus luottolaitoksen tai keskuspankin tileihin ja vakuuksien selvitysjärjestelmän yhteydessä laitokselle annettua kehotusta siirtää yksi tai useampi vakuus rekisteriin tehtävän kirjauksen välityksellä tai muussa muodossa; (Tarkistus 10) 2 artiklan h alakohta >Alkuperäinen teksti> h) «maksujärjestelmällä» kahden tai useamman laitoksen välistä kirjallista sopimusta maksumääräysten toteuttamisesta; >EP:n äänestyksessä hyväksytty teksti> h) «maksujärjestelmällä» kirjallista sopimusta laitosten välillä, joilla on määräykset maksumääräysten toteuttamisesta ja taseiden clearingistä selvittämisen yhteydessä; (Tarkistus 11) 2 artiklan i alakohta >Alkuperäinen teksti> i) «yhteisön maksujärjestelmällä» maksujärjestelmää, joka sijaitsee jossakin jäsenvaltiossa. Maksujärjestelmän katsotaan sijaitsevan siinä jäsenvaltiossa, jonka lain maksujärjestelmään suoraan osallistuvat laitokset ovat valinneet. Mikäli lakia ei ole valittu, maksujärjestelmän katsotaan sijaitsevan siinä jäsenvaltiossa, jossa selvitys tapahtuu; >EP:n äänestyksessä hyväksytty teksti> i) «yhteisön järjestelmällä» maksujärjestelmää tai vakuuksien selvitysjärjestelmää, joka sijaitsee jossakin jäsenvaltiossa. Yhteisön järjestelmän katsotaan sijaitsevan siinä jäsenvaltiossa, jossa selvitys tai kirjaus tapahtuu; (Tarkistus 12) 2 artiklan j alakohta >Alkuperäinen teksti> j) «kolmannen maan maksujärjestelmällä» maksujärjestelmää, joka ei ole yhteisön maksujärjestelmä; >EP:n äänestyksessä hyväksytty teksti> j) «kolmannen maan järjestelmällä» maksujärjestelmää, joka ei ole yhteisön maksujärjestelmä; (Tarkistus 13) 2 artiklan k alakohta >Alkuperäinen teksti> k) «rahapoliittisella toimenpiteellä» jäsenvaltion keskuspankin tai perustettavan Euroopan keskuspankin tekemää joko suoraa osto- ja myyntitoimenpidettä (avistakauppa ja termiinikauppa) rahoitusmarkkinoilla tai vastaavaa takaisinostosopimukseen perustuvaa toimenpidettä taikka saatavien ja siirtokelpoisten arvopapereiden anto- tai ottolainausta siitä riippumatta, koskeeko toimenpide yhteisön tai kolmansien maiden valuuttoja tai jalometalleja; se tarkoittaa myös jäsenvaltion keskuspankin tai perustettavan Euroopan keskuspankin tekemiä luottotoimia luottolaitosten tai muiden markkinaosapuolten kanssa luotonannon perustuessa riittävään vakuuteen; >EP:n äänestyksessä hyväksytty teksti> k) «rahapoliittisella toimenpiteellä» jäsenvaltion keskuspankin tai perustettavan Euroopan keskuspankin tekemää joko suoraa osto- ja myyntitoimenpidettä (avistakauppa ja termiinikauppa) rahoitusmarkkinoilla tai vastaavaa takaisinostosopimukseen perustuvaa toimenpidettä taikka saatavien ja siirtokelpoisten arvopapereiden tai näiden saatavien ja arvopapereiden johdannaisen anto- tai ottolainausta siitä riippumatta, koskeeko toimenpide yhteisön tai kolmansien maiden valuuttoja tai jalometalleja; se tarkoittaa myös jäsenvaltion keskuspankin tai perustettavan Euroopan keskuspankin tekemiä luottotoimia luottolaitosten tai muiden markkinaosapuolten kanssa luotonannon perustuessa riittävään vakuuteen; (Tarkistus 14) 2 artiklan l kohta >Alkuperäinen teksti> l) «vakuudella» kaikkia varoja, jotka on annettu niiden oikeuksien ja velvoitteiden turvaamiseksi, jotka mahdollisesti syntyvät maksujärjestelmässä, tai jotka on annettu jäsenvaltion keskuspankille tai perustettavalle Euroopan keskuspankille rahapoliittisten toimenpiteiden yhteydessä. >EP:n äänestyksessä hyväksytty teksti> l) «vakuudella» kaikkia varoja, jotka on annettu niiden oikeuksien ja velvoitteiden turvaamiseksi, jotka mahdollisesti syntyvät maksujärjestelmässä tai vakuuksien selvitysjärjestelmässä, tai jotka on annettu jäsenvaltion keskuspankille tai perustettavalle Euroopan keskuspankille rahapoliittisten toimenpiteiden yhteydessä. (Tarkistus 15) 2 artiklan l a alakohta >EP:n äänestyksessä hyväksytty teksti> la) 'vakuuksien selvitysjärjestelmällä' kirjallista sopimusta vakuuslaitosten välillä, joilla on määräykset osallistujien välisten vakuustoimien välittämisestä ja toteuttamisesta. (Tarkistus 16 ja 21) 3 artikla >Alkuperäinen teksti> 1. Maksujen nettoutus on oikeudellisesti pätevä ja sitoo kolmansia osapuolia myös siinä tapauksessa, että maksujärjestelmään suoraan osallistuvaa laitosta vastaan on aloitettu maksukyvyttömyysmenettely, edellyttäen, että maksumääräys oli tullut maksujärjestelmään ennen maksukyvyttömyysmenettelyn aloittamista. Maksujärjestelmään tulon ajankohta on määriteltävä maksujärjestelmän säännöissä. >EP:n äänestyksessä hyväksytty teksti> 1. Maksujen nettoutus on oikeudellisesti pätevä ja sitoo kolmansia osapuolia myös siinä tapauksessa, että maksujärjestelmään suoraan osallistuvaa yhteisön laitosta vastaan on aloitettu maksukyvyttömyysmenettely, edellyttäen, että maksumääräys oli tullut maksujärjestelmään ennen maksukyvyttömyysmenettelyn aloittamista. >Alkuperäinen teksti> 2. Säännös ennen maksukyvyttömyysmenettelyn aloittamista maksujärjestelmään tulleiden sopimusten purkamisesta ja toimien peruuttamisesta ei johda nettoutuksen purkautumiseen. >EP:n äänestyksessä hyväksytty teksti> 2. Säännös ennen maksukyvyttömyysmenettelyn aloittamista yhteisön järjestelmään tulleiden sopimusten purkamisesta ja toimien peruuttamisesta ei johda selvitys- tai vakuustoimien purkautumiseen. >EP:n äänestyksessä hyväksytty teksti> 2a Tätä direktiiviä sovellettaessa yhteisön järjestelmään osallistuvaa laitosta vastaan aloitettavan maksukyvyttömyysmenettelyn aloittamisajankohtana pidetään hetkeä, jolloin toimivaltainen viranomainen virallisesti ilmoittaa kansalliselle tarkastusviranomaiselle maksukyvyttömyysmenettelyn aloittamisesta. Kansallinen tarkastusviranomainen ilmoittaa virallisesti muille järjestelmään osallistuville maksukyvyttömyysmenettelyn aloittamisesta. (Tarkistus 17) 4 artiklan 1 kohta >Alkuperäinen teksti> 1. Suoraan maksujärjestelmään osallistuva laitos tai kolmas osapuoli ei saa peruuttaa muille kyseiseen maksujärjestelmään suoraan osallistuville osapuolille osoitettua maksumääräystä sen ajankohdan jälkeen, joka on määritelty kyseisen maksujärjestelmän säännöissä. Tätä sääntöä sovelletaan riippumatta maksukyvyttömyysmenettelyjen aloittamisesta. >EP:n äänestyksessä hyväksytty teksti> 1. Suoraan maksujärjestelmään tai vakuuksien selvitysjärjestelmään osallistuva laitos tai kolmas osapuoli ei saa peruuttaa muille kyseiseen maksujärjestelmään suoraan osallistuville osapuolille osoitettua maksumääräystä tai vakuuksien siirtomääräystä enää sen jälkeen kun maksukyvyttömyysmenettely on aloitettu. (Tarkistus 18) 5 artikla >Alkuperäinen teksti> Maksukyvyttömyysmenettely ei vaikuta taannehtivasti laitoksen sellaisiin oikeuksiin ja velvoitteisiin, jotka ovat syntyneet laitoksen osallistuessa suoraan yhteisön maksujärjestelmään. Muu määräys tai käytäntö, jolla on taannehtiva vaikutus, jätetään huomioon ottamatta. >EP:n äänestyksessä hyväksytty teksti> Maksukyvyttömyysmenettely ei vaikuta taannehtivasti laitoksen sellaisiin oikeuksiin ja velvoitteisiin, jotka ovat syntyneet laitoksen osallistuessa suoraan yhteisön järjestelmään. Määräykset, joilla on taannehtiva vaikutus, eivät koske laitoksia, joita vastaan on aloitettu maksukyvyttömyysmenettely. (Tarkistus 19) 6 artikla >Alkuperäinen teksti> Sovellettava maksukyvyttömyyslainsäädäntö Mikäli maksujärjestelmään suoraan osallistuvaa laitosta vastaan on aloitettu maksukyvyttömyysmenettely, kyseiseen maksujärjestelmään suoraan osallistumisesta johtuvat tai sen yhteydessä syntyneet oikeudet ja velvoitteet määräytyvät sen maan maksukykyisyyslainsäädännön mukaan, jossa maksujärjestelmä sijaitsee. >EP:n äänestyksessä hyväksytty teksti> Poistetaan. (Tarkistus 20) 7 artikla >Alkuperäinen teksti> 1. Maksukyvyttömyysmenettelyn aloittaminen vakuuden antajaa vastaan ei vaikuta vakuuden saajan oikeuksiin, jotka liittyvät maksujärjestelmän yhden osapuolen toiselle tai useammalle osapuolelle olevaan vastuuseen tai rahapoliittisten toimenpiteiden yhteydessä rahapoliittisille viranomaisille annetusta vakuudesta syntyvään vastuuseen. Vakuus on muutettava rahaksi maksujärjestelmään osallistumisen tai rahapoliittisten toimenpiteiden yhteydessä syntyneiden oikeuksien turvaamiseksi etuoikeudella ennen kaikkia muita velkojia. 2. Jos kolmannen maan laitos antaa vakuuden jäsenvaltiossa yhteisön maksujärjestelmään osallistumisen tai rahapoliittisten toimenpiteiden yhteydessä, vakuuden saajan oikeuksiin ei vaikuta maksukyvyttömyysmenettelyn aloittaminen kyseistä kolmannen maan laitosta vastaan. >EP:n äänestyksessä hyväksytty teksti> Maksukyvyttömyysmenettelyn aloittaminen vakuuden antanutta laitosta vastaan ei vaikuta: - laitoksen tai selvitysasiamiehen oikeuksiin, jotka liittyvät sille järjestelmän yhteydessä annettuun vakuuteen, eikä - EY:n rahapoliittisten viranomaisten oikeuksiin, jotka liittyvät niille rahapoliittisten toimenpiteiden yhteydessä annettuun vakuuteen. Tällainen vakuus on muutettavissa rahaksi näiden oikeuksien turvaamiseksi. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi selvityksen lopullisuudesta ja vakuuksista (KOM(96)0193 - C4-0306/96 - 96/0126(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen parlamentille ja neuvostolle KOM(96)0193 - 96/0126(COD) ((EYVL C 207, 18.7.1996, s.13)), - ottaa huomioon EY:n perustamissopimuksen 189 b artiklan 2 kohdan, jonka mukaan komissio on antanut ehdotuksen parlamentille (C4-0306/96), - ottaa huomioon työjärjestyksensä 58 artiklan, - ottaa huomioon oikeusasioita ja kansalaisten oikeuksia käsittelevän valiokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0097/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Kehottaa puhemiestään välittämään tämän lausunnon neuvostolle ja komissiolle.